**Notă informativă**

**la proiectul Hotărârii Guvernului pentru modificarea**

**Hotărârii Guvernului nr.868/2014 privind finanţarea în bază de cost standard per elev a instituțiilor de învățământ primar şi secundar general din subordinea autorităţilor publice locale de nivelul al doilea**

|  |
| --- |
| **1. Denumirea autorului şi, după caz, a participanților la elaborarea proiectului** |
| Prezentul proiect de Hotărâre de Guvern pentru modificarea Hotărârii Guvernului nr.868/2014 privind finanţarea în bază de cost standard per elev a instituțiilor de învățământ primar şi secundar general din subordinea autorităţilor publice locale de nivelul al doilea este elaborat de către Ministerul Educației și Cercetării. |
| **2. Condițiile ce au impus elaborarea proiectului de act normativ şi finalitățile urmărite** |
| Proiectul hotărârii Guvernului este elaborat întru executarea Planului de acțiuni al Guvernului pentru anul 2023, aprobat prin HG nr. 90/2023, acț. 14.18 ”Modificarea Hotărârii Guvernului nr. 868/2014 privind finanțarea în bază de cost standard per elev a instituțiilor de învățământ primar și secundar general din subordinea autorităților publice locale de nivelul al doilea, în vederea eficientizării modului de alocare a finanțelor, inclusiv prin luarea în considerare a aspectelor de finanțare legate de creșterile salariale pe bază de merit și performanță.”  Totodată, drept urmare a modificărilor operate la Codul educației nr. 152/2014, este necesară completarea Hotărârii Guvernului nr.868/2014 cu noțiuni noi și ajustarea celor existente.  În contextul dezvoltării în timp a Planului-cadru pentru învățământul primar, gimnazial și liceal, diferențelor de ore săptămânale care se obțin în rezultatul orelor alocate nu doar pentru studierea limbii de instruire, dar și pentru studierea limbii române, elevii din instituțiile de învățământ cu instruire în limba rusă au mai multe ore pe săptămână. Astfel, cresc cheltuielile instituțiilor de învățământ pentru asigurarea implementării Planului-cadru. Acest fapt duce la necesitatea stabilirii unor coeficienți de ponderare diferiți pentru elevii cu instruire în limba rusă și elevii cu instruire în limba română.  Modificările și completările propuse prin prezentul proiect de Hotărâre de Guvern vor contribui la eficientizarea modului de alocare a finanțelor, vor asigura transparența și corectitudinea repartizării alocațiilor bugetare pentru finanțarea instituțiilor educaționale, precum și eficientizarea modului de alocare a resurselor financiare în vederea promovării creșterii profesionale a cadrelor didactice. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul Hotărârii Guvernului pentru modificarea Hotărârii Guvernului nr.868/2014 privind finanţarea în bază de cost standard per elev a instituțiilor de învățământ primar şi secundar general din subordinea autorităţilor publice locale de nivelul al doilea nu are ca scop armonizarea legislaţiei naţionale cu legislaţia Uniunii Europene și nu necesită descrierea gradului de compatibilitate. |
| **4. Principalele prevederi ale proiectului şi evidențierea elementelor noi** |
| Principalele completări țin de :  - asigurarea transparenței, eficienței și corectitudinii repartizării alocațiilor bugetare pentru finanțarea instituțiilor educaționale;  - eficientizarea modului de alocare a resurselor financiare în vederea promovării creșterii profesionale a cadrelor didactice.  Astfel, în scopul asigurării eficienței și corectitudinii repartizării alocațiilor bugetare, acoperirii cheltuielilor pentru studierea disciplinei Limba și literatura română de către elevii din instituțiile de învățământ cu instruire în limba rusă, au fost revizuiți și completați coeficienții de ponderare. Numărul total de ore pe săptămână pentru elevii din instituțiile de învățământ cu instruire în limba rusă este mai mare în mediu cu 4 ore și dictează coeficienți distincți de ponderare în raport cu elevii din instituțiile cu instruire în limba română.  În scopul promovării creșterii profesionale a cadrelor didactice, prin prezentul proiect se propune estimarea și repartizarea cheltuielilor pentru sporul pentru gradul profesional, reieșind din numărul de unități de personal deținătoare de grade didactice. Acest lucru va motiva administrațiile instituțiilor de învățământ să stimuleze creșterea profesională a cadrelor didactice și va asigura o distribuire transparentă și echitabilă a finanțelor.  O altă completare va permite unităților administrativ-teritoriale de nivelul al doilea să susțină instituțiile de învățământ din resursele acumulate în Componenta raională pentru acoperirea cheltuielilor de personal și de întreținere a instituțiilor de învățământ în cazul în care resursele alocate instituției sunt insuficiente, în ordinea priorităților menționate în document.  Proiectul prevede și completarea Hotărârii Guvernului nr.868/2014 cu noțiuni noi pentru „gimnaziu-grădiniță” și „liceu cu grupe de grădiniță”. Aceste completări au fost necesare în contextul modificărilor Codului educației nr. 152/2014.  Repartizarea mijloacelor financiare se face prin aprobarea Legii bugetului de stat și prevede resurse financiare pentru un an calendaristic. În acest sens, se propune implementarea proiectului Hotărârii Guvernului pentru modificarea Hotărârii Guvernului nr.868/2014 privind finanţarea în bază de cost standard per elev a instituțiilor de învățământ primar şi secundar general din subordinea autorităţilor publice locale de nivelul al doilea din 01.01.2024. |
| **5. Fundamentarea economico-financiară** |
| Pentru punerea în aplicare a prevederilor proiectului Hotărârii de Guvern nu se necesită cheltuieli suplimentare din contul bugetului de stat.  Implementarea acestora se va realiza în baza plafonului de cheltuieli stabilit de Ministerul Finanțelor pentru anul 2024, iar caracterul acestora ține de asigurarea transparenței și corectitudinii repartizării alocațiilor bugetare pentru finanțarea instituțiilor educaționale, precum și eficientizarea modului de alocare a resurselor financiare în vederea promovării creșterii profesionale a cadrelor didactice. |
| **6. Modul de încorporare a actului în cadrul normativ în vigoare** |
| Proiectul se încorporează în sistemul actelor normative și nu necesită modificarea cadrului normativ sau elaborarea unor acte normative noi. |
| **7. Avizarea şi consultarea publică a proiectului** |
| În scopul respectării Legii nr.239/2008 privind transparența în procesul decizional, anunțul de inițiere a elaborării proiectului a fost plasat pe pagina web a Ministerului Educației și Cercetării, la secțiunea Transparența decizională, modulul de participare, fiind accesibil la următorul link: <https://particip.gov.md/ro/document/stages/hotararea-guvernului-de-modificare-a-hotararii-guvernului-nr-8682014-privind-finantarea-in-baza-de-cost-standard-per-elev-institutiilor-de-invatamint-primar-si-secundar-general-din-subordinea-autoritatilor-publice-locale-de-nivelul-al-doilea/10287>  De asemenea, proiectul va fi plasat pe pagina web oficială a Ministerului Educației și Cercetării, compartimentul Transparență decizională, secțiunea Modul de participare.  Totodată, proiectul urmează a fi avizat de către Ministerul Finanțelor și Congresul Autorităților Locale din Moldova CALM. |
| **8. Constatările expertizei anticorupție** |
| Proiectul va fi supus expertizei anticorupție la Centrul Național Anticorupție. |
| **9. Constatările expertizei de compatibilitate** |
| Proiectul nu intră în categoria actelor normative care necesită expertiza de compatibilitate cu legislația Uniunii Europene. |
| **10.** **Constatările expertizei juridice** |
| Proiectul urmează a fi expertizat de către Ministerul Justiției. |
| **11. Constatările altor expertize** |
| Proiectul nu necesită alte expertize. |

**Ministru Anatolie TOPALĂ**

Ex.: Angela Prisăcaru, 022-232785